এবার রোনালদোকে পেছনে ফেলে রেকর্ড পঞ্চমবারের মতো বছরের সেরা ফুটবলারের পুরস্কার জিতে মেসি ইচ্ছা করেই প্রসঙ্গটা তুললেন। সবচেয়ে বড় প্রতিদ্বন্দ্বীর সঙ্গে যে তাঁর কোনো রেষারেষি নেই, তা জানিয়ে বার্সেলোনা তারকার মন্তব্য, আমাদের মধ্যে সবসময়ই ভালো সম্পর্ক। একই পেশার মানুষ বলে প্রতিদিনই লড়াই করতে হয় আমাদের। কারণ আমরা ভিন্ন ক্লাবে খেলি। তবে পত্র-পত্রিকায় এ নিয়ে একটু বাড়াবাড়িই করা হয়। তারা একাধিক কারণে আমাদের মধ্যে তুলনা করে থাকে। তবে আসল কথা হল আমাদের মধ্যে একে অন্যের প্রতি যথেষ্ট শ্রদ্ধাবোধ রয়েছে।